CELEX: 32003D0380
Language: bg
Date: 2003-05-22 00:00:00
Title: Решение на Комисията от 22 май 2003 година за предоставяне на дерогация от Директива 64/433/ЕИО на Съвета на Швеция и за определяне на еквивалентни здравни условия, които да бъдат спазвани при разфасоването на прясно месо (нотифицирано под номер С(2003) 1635)Текст от значение за ЕИП.

Важна правна забележка

|

32003D0380

Официален вестник n° L 131 , 28/05/2003 стр. 0018 - 0019 специално чешко издание глава 3 том 38 стр. 582  - 583 специално испанско издание глава 3 том 38 стр. 582  - 583 специално унгарско издание глава 3 том 38 стр. 582  - 583 специално литвийско издание глава 3 том 38 стр. 582  - 583 LV.ES глава 3 том 38 стр. 582  - 583 MT.ES глава 3 том 38 стр. 582  - 583 PL.ES глава 3 том 38 стр. 582  - 583 SK.ES глава 3 том 38 стр. 582  - 583 специално словенско издание глава 3 том 38 стр. 582  - 583

		20030522Решение на Комисиятаот 22 май 2003 годиназа предоставяне на дерогация от Директива 64/433/ЕИО на Съвета на Швеция и за определяне на еквивалентни здравни условия, които да бъдат спазвани при разфасоването на прясно месо(нотифицирано под номер С(2003) 1635)(текст от значение за ЕИП)(2003/380/ЕО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 64/433/ЕИО на Съвета от 26 юни 1964 г. относно здравните изисквания за производството и търговията с прясно месо [1], последно изменена с Директива 95/23/ЕО [2], и по-специално член 13 от нея,като има предвид, че:(1) В съответствие с член 18, параграф 3 от Директива 72/462/ЕИО на Съвета [3], последно изменена с Регламент (ЕО) № 1452/2001 [4], на 28 януари 1991 г. е прието решение, с което се разрешава при специални условия разфасоване на топло на трупове на говеда и свине в определени предприятия в Швеция.(2) Швеция се присъедини към Общността, считано от 1 януари 1995 г. Поради това Директива 72/462/ЕИО вече не представлява подходящото правно основание за взимане на решение, което да разрешава разфасоване на топло. Следователно следва да се приеме ново решение по смисъла на Директива 64/433/ЕИО.(3) С писмо от 15 юли 2002 г. шведските органи са представили на Комисията молба за дерогация от точка 46, буква г) от приложение I към Директива 64/433/ЕИО относно разфасоването на прясно говеждо и свинско месо. Тази молба предлага здравни условия, които са еквивалентни на тези, определени в посочения параграф.(4) Предвидените в настоящото решение мерки са в съответствие със становището на Постоянния комитет по хранителната верига и здравето на животните,ПРИЕ НАСТОЯЩОТО РЕШЕНИЕ:Член 1Без да се засягат разпоредбите на точка 46, буква г) от приложение I към Директива 64/433/ЕИО, Швеция може да разреши разфасоването на прясно говеждо и свинско месо при условията, предвидени в приложението към настоящото решение.Член 2Адресати на настоящото решение са държавите-членки.Съставено в Брюксел на 22 май 2003 година.За КомисиятаDavid ByrneЧлен на Комисията[1] ОВ L 121, 29.7.1964 г., стр. 2012/64.[2] ОВ L 243, 11.10.1995 г., стр. 7.[3] ОВ L 302, 31.12.1972 г., стр. 28.[4] ОВ L 198, 21.7.2001 г., стр. 11.--------------------------------------------------20030522ПРИЛОЖЕНИЕСпециални условия за разфасоване на трупове на говеда и свине1. След охлаждане в хладилни помещения, които функционират с температура на въздуха на изхода от изпарителите, което би позволило охлаждане на труповете във вътрешността до температура от 7 °С в рамките на 48 часа за говеждите трупове и 20 часа за свинските, труповете се транспортират до транжорните, където температурата не превишава 12 °С, разположени в същата група сгради, както и хладилните помещения.2. Месото се пренася чрез една единствена операция.3. Труповете се вкарват в транжорната и се обезкостяват преди вътрешната температура да е достигнала 7 °С, ако разфасоването се извършва 48 часа след края на операциите по клането за говеждите трупове и след 20 часа за свинските трупове.4. Периодът от време между вкарването на месото в транжорната и неговото допълнително охлаждане не превишава 60 минути.5. Веднага след извършване на неговото разфасоване и пакетиране, месото се транспортира до подходящи хладилни помещения.--------------------------------------------------